钦定古今图书集成/明伦汇编/氏族典/第292卷 > 《廖用贤尚友录》 > 汤和
## 钦定古今图书集成/明伦汇编/氏族典/第292卷 > 《廖用贤尚友录》 > 汤和

按《名山藏勋封记》：“信国公汤和，凤阳人，以滁阳王牌
头为招讨，授统兵元帅，累军功，洪武三年授开国辅
运推诚宣力武功荣禄大夫、柱国，封中山侯，禄千五
百石，赐诰命铁券。十一年加特进光禄大夫、左都督、
右柱国，爵公，禄三千石，赐铁券。与誓谋逆不宥，犯死
身免，二子免一绮帛若干匹，地若干顷，佃户若干户”，
守坟人若干户，仪仗户若干家，第京师封。二十六年
卒，年七十。追封《东瓯王》，予谥。子鼎，自致功累都督府
佥事，征云南，道卒，赠世子。鼎子晟，蚤卒。晟子文瑜，胎
瘫不能嗣公。弘治五年，和六世孙绍宗，南锦衣卫指
挥使。嘉靖十年续封灵壁侯。十四年，祐贤嗣。三十九
年世隆嗣。万历中之诰嗣。